|  |
| --- |
| Nodarbības nosaukums: **Kā jaunietim iepazīt sevi** |
| Nodarbības mērķauditorija: **skolēnu vecāki** |
| Nodarbības ilgums: 50 min |
| Nodarbības mērķis:   * **Izprast karjeras plānošanas nosacījumus** * **Iemācīties analizēt bērna ikdienas pieredzi, lai labāk apzinātos viņa intereses un stiprās puses** * **Apzināt veidus, kā attīstīt bērna intereses un stiprās puses** |
| Plānotie rezultāti (iegūtās un pilnveidotās zināšanas un kompetences):   * **Izpratne par veiksmīgas karjeras plānošanas nosacījumiem** * **Prasmes analizēt bērna ikdienas pieredzi viņa interešu un stipro pušu apzināšanai** * **Zināšanas par veidiem, kā attīstīt bērna intereses un stiprās puses** |
| Nepieciešamie materiāli: dators, projektors, tāfele vai lielās (flipchart) lapas, krāsaini flomāsteri vai marķieri, A4 lapas. |
| Izmantotā literatūra, e-resursi u.c. avoti:   1. “Karjeras izglītība skola. Pieredze 2009”, Autoru kolektīvs, Rīgā: Valsts izglītības attīstības aģentūra, 2009, 211 lpp (<http://www.viaa.gov.lv/files/news/727/karjeras_izgliitiiba_skolaa_2010.pdf>) 2. „Mans bērns izvēlas karjeru.”, Autoru kolektīvs, Rīgā: Valsts izglītības attīstības aģentūra, 2010, 140 lpp. (<http://www.viaa.gov.lv/files/news/727/mans_berns_izvelas_karjeru_web.pdf>) 3. „Veido savu karjeru pats!” Grāmata patstāvīgai profesijas izvēlei.”, sast. Zinta Daija, Irēna Panasina; Rīga: Profesionālās karjeras izvēles centrs, 2000, 105 lpp. (<http://www.nva.gov.lv/UserFiles/File/pkiva_izdevumi/Veido%20savu%20karjeru%20pats.pdf>) 4. „Karjeras konsultēšanas metodes”, Autoru kolektīvs, Rīgā: Valsts izglītības attīstības aģentūra, 2009, 410 lpp. |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **2.** | **Nodarbības mērķis**   * **Izprast karjeras plānošanas nosacījumus** * **Iemācīties analizēt bērna ikdienas pieredzi, lai labāk apzinātos viņa intereses un stiprās puses** * **Apzināt veidus, kā attīstīt bērna intereses un stiprās puses** |  | 1 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **3.** | **Saturs**   1. **Karjeras plānošanas pamatnosacījumi** 2. **Kāpēc ir svarīgi iepazīt sevi pirms plānot karjeru** 3. **Vecumposmu īpatnības karjeras plānošanas procesā** 4. **Kur un kā bērns iegūst informāciju par sevi** 5. **Kā analizēt ikdienas pieredzi** 6. **Dž. Hollanda karjeras teorija** 7. **Kā atbalstīt savu bērnu** 8. **Kopsavilkums** |  | 1 min |  |
| **4.** | **Kāda informācija nepieciešama, lai plānotu savu karjeru**  Attēls: GRIBU (intereses, vēlmes, vērtības), VARU (spējas, prasmes, zināšanas, rakstura īpašības, veselības stāvoklis, finansiālās iespējas), VAJAG (pieprasījums darba tirgū un izglītības iespējas) | *Vecāki tiek iepazīstināti ar karjeras plānošanas pamatnosacījumiem. Ja šī tēma ar vecākiem jau ir pārrunāta iepriekš, tie īsumā tiek atgādināti.*  **Teksts:** Lai arī pasaule ap mums strauji mainās, plānojot profesionālās karjeras virzienu, jāņem vērā trīs būtiski pamatnosacījumi:  • lai profesija būtu interesanta un saistoša,  • lai profesija atbilstu spējām,  • lai varētu atrast darbu šajā profesijā.  Plānojot savu karjeru un izvēloties profesiju, ir svarīgi saprast — ko es GRIBU, VARU un ko VAJAG sabiedrībai.  GRIBU — tās ir jaunieša intereses, vēlmes, centieni, būtiskais dzīvē un darbā. Darbinieks, kuram darbs sakrīt ar interesēm, vienmēr izcelsies starp tiem, kuriem darbs šķiet kā pienākums. Arī darba meklējumos šāds cilvēks būs pārliecinošāks un motivētāks.  VARU — tās ir jaunieša prasmes, zināšanas, spējas, īpašības, stiprās puses, kā arī veselības stāvoklis. Visas profesionāli nozīmīgās īpašības, kā arī finansiālās iespējas.  VAJAG — tās ir profesijas un kompetences, kas konkrētajā vietā darba tirgū ir pieprasītas pašlaik un būs pieprasītas tuvākajā nākotnē. Izvēloties izglītības virzienu, ir jāuzzina, kādas zināšanas un prasmes var apgūt mācoties/studējot vienā vai otrā programmā, kuru piedāvā izglītības iestādes. (1. 8.-9.lpp; 3. 29.-31.lpp) | 3 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **5.** | **Karjeras plānošanas procesa posmi**  **Vecums Posms**  4 - 10 fantāziju posms  11 - 12 interešu posms  13 - 14 spēju posms  14 - 15 vērtību posms | **Teksts:** Karjeras speciālisti nosaka vairākus būtiskus karjeras plānošanas procesa posmus bērnībā un pusaudža gados. Šīs atziņas var palīdzēt labāk izprast, kas notiek ar manu bērnu, un palīdzēt viņam tikt galā ar katra posma uzdevumiem.  •• Fantāziju posms (vecumā no 4 līdz 10 gadiem): Bērni pavada vēlīnās bērnības gadus, gatavojoties pieaugušo dzīvei, un tiecas apgūt visu, kas apkārtējā vidē var palīdzēt viņu dzīvei. Viņi aktīvi fantazē par to, kas viņi būs, kad izaugs. Protams, šajā vecumā sapņiem vēl nav reāla pamatojuma. Šī posma nākotnes karjeras sapņi visbiežāk ir nereāli, piemēram, bērns vēlas kļūt par burvi vai astronautu.  •• Interešu posms (vecumā no 11 līdz 12 gadiem): pakāpeniski pieaug pusaudža vajadzība īstenot savu patieso aicinājumu. Pusaudzis sāk atšķirt savas simpātijas un antipātijas.  •• Spēju posms (vecumā no 12 līdz 14 gadiem): pusaudzis sāk apzināties prasības, kas ir saistītas ar noteiktu profesiju, mēģina formulēt savas stiprās puses un piemērotību savam iemīļotajam nodarbību veidam. Pusaudzis sāk apzināties noteiktām profesijām  nepieciešamās izglītības un apmācības nozīmi.  •• Vērtību posms (vecumā no 14 līdz 15 gadiem): papildus iepriekš minētajam pusaudzis sāk apzināties personīgās attieksmes un mērķu nozīmi profesijas izvēlē. Viņš apzinās, ka dažādi profesionālo darbību veidi ir saistīti ar viņa iekšējām vērtībām, un  saprot, ka dažas profesijas viņam ir vairāk piemērotas.  •• Pārejas posms (vecumā no 16 līdz 17 gadiem): pusaudzis konfrontē sevi ar nepieciešamību pieņemt reālus lēmumus par savu turpmāko profesiju. Viņš mobilizē spēkus un pārdomā savas slieksmes, intereses un dotumus. | 5 min |  |
| **6.** | **Karjeras plānošanas soļi – ko tu vari darīt jau šodien**   * **Izzini sevi** * **Izpēti profesijas un izglītības iespējas** * **Pieņem lēmumu** | **Teksts:** Plānojot savu karjeru, ir svarīgi veikt secīgus soļus – sākt ar sevis izzināšanu, izpētīt profesiju pasauli un izglītības iespējas un tikai tad pieņemt lēmumu. Atcerieties, ka lēmums par tālāko izglītību ir tikai viens no karjeras lēmumiem, kuru bērns dzīves laikā pieņems. (3. 5.lpp.) | 1 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **7.** | **Ko uzzināt par jaunieti**  **Piemēri** *(šeit doti tikai piemēri, kurus var papildināt ar skolēnu minētiem variantiem)***:**   * **Kas viņu interesē – un kāpēc tas viņu interesē?** * **Vai viņam/-i padodas tas, kas viņu interesē?** * **Kas viņam/-i padodas?** * **Vai viņu interesē tas, kas viņam/-i padodas?** * **Kas viņu ierobežo?** * **Kas viņu balsta?** * **Kādas ir viņa/-s vērtības?** * **Ko viņš/-a gribu sasniegt nākotnē?** | **Teksts:** Lai varētu pieņemt pārdomātus lēmumus par savu tālāko karjeru, jaunietim jāsāk ar sevis iepazīšanu. Šeit mēs kā vecāki varam palīdzēt jaunietim izanalizēt savu pieredzi un sniegt taktisku, bet patiesu atgriezenisko saiti. Vecākiem vienmēr ir nozīmīga loma bērna izvēlē. Cenšoties palīdzēt bērniem, vecāki jūtas emocionāli ļoti sasaistīti, un visa ģimene bieži dzīvo lielas spriedzes apstākļos. Slaidā ir īpaši izcelts vietniekvārds viņš/viņa, lai mēs atcerētos, ka jaunietis būs tas, kuram būs jādzīvo un jārealizē dzīvē pieņemtie karjeras lēmumi. Tādēļ ir svarīgi ņemt vērā viņa vēlmes un plānus.  **Instrukcija:** *Skolotājs var izvēlēties veidot dialogu ar vecākiem, rosinot viņus komentēt katru no punktiem, vai lekcijas veidā tos paskaidrot.*   * **Kas viņu interesē – un kāpēc tas viņu interesē?** Svarīgi saprast, tieši kāpēc interesē konkrētās darbībās. Tas var palīdzēt apzināties, kāda veida darbs jaunieti varētu interesēt. Piemēram, vienam cilvēkam adīšana var interesēt tādēļ, ka tā sniedz iespēju realizēt radošas idejas, otram – tāpēc, ka tā prasa precizitāti, bet trešajam – tāpēc, ka var noadīt praktiski izmantojamas lietas. * **Vai viņam/-i padodas tas, kas viņu interesē?** Daudziem ir plašs interešu loks, un ir visai grūti izšķirties, kuru no savām interesēm izvēlēties profesionālajai, bet ko atstāt kā vaļasprieku. Tādēļ ir svarīgi izvērtēt, vai jaunietim ir pietiekami daudz spēju un zināšanu, lai profesionāli nodarbotos ar interesējošo jomu. Ja nē – vai viņš/-a var attīstīt savas spējas līdz nepieciešamajam līmenim, vai var apgūt trūkstošās zināšanas. * **Kas viņam/-i padodas?** Šeit svarīgi nedomāt tikai par mācību priekšmetiem, bet arī par pieredzi, kas iegūta brīvajā laikā un, darot ikdienas darbus. * **Vai viņu interesē tas, kas viņam/-i padodas?** Reizēm jaunietim piemīt kādas spējas vai prasmes, kuras augstu vērtējam mēs, vecāki, bet viņiem pašiem tās nešķiet saistošas. Svarīgi neizdarīt spiedienu uz jaunieti, bet ļaut izvērtēt, cik interesanti būtu profesionāli attīstīt tās vai citas spējas. * **Kas viņu ierobežo?** Tie var būt gan iekšējie faktori (piem., veselība, spējas, zināšanas), gan ārējie faktori (piem., draugu ietekme, finansiālie apstākļi, dzīves vieta). * **Kas viņu balsta?** Tie var būt gan iekšējie faktori (piem., spējas, zināšanas, pieredze), gan ārējie faktori (piem., ģimenes un draugu atbalsts, finansiālās iespējas). | 5 min |  |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
|  |  | * **Kādas ir viņa/-s vērtības?** Katrā profesijā un darbības jomā valda noteiktas vērtības. Piemēram, medicīnā viena no vērtībām būs palīdzība citiem, bet uzņēmējdarbībā – konkurence. Svarīgi saprast, kas jaunietim šķiet svarīgi un kas nē, lai varētu izvēlēties jomu, kurā būs iespējams strādāt saskaņā ar savām vērtībām.   **Ko viņš/-a gribu sasniegt nākotnē?** Plānojot karjeru, mēs būtībā plānojam savu dzīves modeli – kā mēs gribam dzīvot (piem., cik lielu ģimeni es vēlos, kur es vēlos dzīvot, kā vēlos pavadīt brīvo laiku u.tml.) un kas mums nepieciešams (piem., izglītības līmenis, atalgojuma līmenis un nepieciešamā profesionālā kvalifikācija u.tml.), lai realizētu šo plānu. Tā kā jauniešiem nav šādas dzīves pieredzes, pieaugušie var palīdzēt viņam palūkoties uz karjeras plānošanu plašāk, ne tikai kā uz profesijas izvēli. |  |  |
| **8.** | **Kur ikdienā izpaužas intereses, spējas, rakstura īpašības**   * **Pildot mājas darbus** * **Ikdienas pienākumos ģimenē** * **Brīvajā laikā** * **Saskarsmē ar pieaugušajiem** * **Sadarbībā ar klasesbiedriem un draugiem** * **Interešu nodarbībās, hobijos** * **Tiekoties ar draugiem** * **Mācību stundās** * **Starpbrīžos** * **......** | **Teksts:** Bērna stipro pušu novērtēšana nav viegls uzdevums. Nepietiek novērtēt tikai sekmes skolā. Piemēram, diviem skolēniem ir vienādas atzīmes matemātikā, vienam no viņiem pietiek ar stundas ceturksni, lai atrisinātu uzdevumu, otrs ar to cīnās vairāk nekā stundu. Prasmes būtu jāvērtē, ievērojot ne tikai rezultātus, bet arī ieguldīto darbu.  Cilvēka intereses, spējas un rakstura īpašības izpaužas arī mūsu ikdienas aktivitātēs. Jūs esat labākie eksperti, kas var novērtēt sava bērna stiprās un vājās puses, jo varat viņu novērot ikdienā, varat izvērtēt viņa attīstību gadu gaitā.  Nosauciet, kur, jūsuprāt, izpaužas skolēnu intereses, spējas, rakstura īpašības.  **Metode:** *Prāta vētra*  **Instrukcija:** *Vecāki sauc savus variantus, un skolotājs pieraksta tos uz tāfeles vai flipchart lapas. Nobeigumā skolotājs apkopo līdzīgos variantus un pārrunā slaidā dotos piemērus.* | 3 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **9.** | **Dž. Hollanda tipoloģija**   * Var izdalīt sešus personību tipus un sešus darba vides/profesiju pamattipus, kas atbilst katram no iepriekš minētajiem personību tipiem: * Praktisko tipu, * Izzinošo tipu, * Māksliniecisko tipu, * Sociālo tipu, * Uzņēmīgo tipu, * Konvencionālo tipu. * Cilvēks savai profesionālai darbībai meklē tādu vidi, kurā viņš spētu atklāt savu personību, parādīt un attīstīt savas prasmes un spējas, paust savu attieksmi un vērtējumu, kā arī – pieņemt noteikumus, kurus izvirza konkrētais profesionālās darbības veids. | **Teksts:** Labs instruments, kā analizēt informāciju par jaunieti, ir Dž.Hollanda karjeras teorija.  Psihologs Hollands (1997.) uzskata, ka cilvēka personība un apkārtējās vides faktori nolemj viņu noteiktam darbam. Profesionālajā jomā Holland nosaka sešus galvenos personības tipus un darba vides/profesiju pamattipus:   * + Praktisko tipu,   + Izzinošo tipu,   + Māksliniecisko tipu,   + Sociālo tipu,   + Uzņēmīgo tipu,   + Konvencionālo tipu.   Visiem cilvēkiem piemīt katra tipa raksturīgās pazīmes. Taču parasti 2-3 tipi ir dominējošie Piemēram, cilvēkam var būt daudz sociālā tipa īpašību, dažas uzņēmīgā tipa īpašības un nedaudz pārējo tipu iezīmes. Hollands uzsver, ka visi personības tipi ir būtiska cilvēka personības daļa un šis modelis nekādā gadījumā nenozīmē, ka eksistē tikai sešas darbinieku kategorijas. Viņš norāda, ka ir 720 dažādas personības struktūras kombinācijas.  Tāpat kā var noteikt sešus personības tipus, var noteikt arī sešus darba vides pamattipus. Katrā profesijā ir ietverti 2-3 galvenie darba vides pamattipi.  Cilvēks savai profesionālai darbībai meklē tādu vidi, kurā viņš spētu atklāt savu personību, parādīt un attīstīt savas prasmes un spējas, paust savu attieksmi un vērtējumu, kā arī – pieņemt noteikumus, kurus izvirza konkrētais profesionālās darbības veids.  (2. 31.-32.lpp.; 4. 19.-27.lpp.)  Es jūs tūlīt iepazīstināšu ar katru no minētajiem tipiem. Mēģiniet salīdzināt savu bērnu ar katru no tiem, lai noteiktu, kuri 2-3 tipi viņam/i atbilst visvairāk. | 3 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **10.** | **Praktiskais tips**  *Praktiskais personības tips ir:* reāli domājoši; labprāt strādā roku darbu vai lieto instrumentus un ierīces, risina tehniskas dabas problēmas; rūpējas par augiem un dzīvniekiem, strādā ārā; labprātāk veic praktisku darbu nekā teorētisku, intelektuālu darbu.  *Praktiskā vide:* fiziskas darbības, darbs ar instrumentiem aparātiem, mašīnām; praktisku uzdevumu risināšana; nepieciešama roku veiklība un tehniskās zināšanas. | **Teksts:** Praktiskais tips. Šiem cilvēkiem patīk strādāt ar darba rīkiem un mehānismiem. Viņiem ir praktiskas iemaņas tehnikas jomā. Šī tipa cilvēkiem nepieciešama praktiska izglītība, tehniska vai mehāniska darba prasmes. Viņi ir, piemēram, lauksaimnieki, elektriķi, iekārtu tehniķi. | 1 min |  |
| **11.** | **Izzinošais tips**  *Izzinošais personības tips:* dod priekšroku pētnieciskai darbībai, lai novērotu, mācītos, analizētu un rastu problēmu risinājumus; raksturīga oriģinalitāte, zinātkāre, analītiskā domāšana; labāk patīk strādāt vienatnē vai vidē, kur nav jākontaktējas un jāsadarbojas ar daudz un dažādiem cilvēkiem, bieži trūkst organizatora talanta.  *Izzinošā vide:* jānoskaidro dažādu parādību pamatā esošie iemesli un jāmeklē problēmu risinājums; darbs saistīts ar abstraktu ideju vai dabas un sociālo parādību izpēti, sakarību meklēšanu, jaunu teorētisko atziņu radīšanu. | **Teksts:** Izzinošais tips. Šiem cilvēkiem patīk nodarboties ar abstraktiem jautājumiem, izstrādāt teorijas un modeļus. Viņi cenšas izprast apkārtējo pasauli un meklē patiesību. Viņiem ir matemātiskas un zinātniskas prasmes. Viņi ir, piemēram, biologi, fiziķi, ķīmiķi, medicīnas tehnologi. | 1 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **12.** | **Mākslinieciskais tips**  *Mākslinieciskas personības tips:* individuālists ar mākslinieciskiem talantiem, radošu domāšanu; labprāt izmanto iztēli un izsaka sevi oriģinālā un nesistemātiskā veidā; nepatīk vienveidība, stingrs darba režīms, darbs ar konkrētiem, precīzi definētiem darba uzdevumiem, instrukcijām.  *Mākslinieciskā vide:* atklāta, brīva, ar nestrukturētām darba stundām, prasa iniciatīvu un radošu domāšanu; maksimāli novērtē personas mākslinieciskās un emocionālās izpausmes veidu. | **Teksts:** Mākslinieciskais tips. Šī tipa pārstāvji dod priekšroku radošām aktivitātēm, kurās var izpausties. Viņiem patīk radīt idejas un koncepcijas. Izpaužas mākslinieciskās prasmes – literārās, muzikālās un tēlotājmākslas prasmes. Raksturīgās īpašības: radošums, iztēles bagātība, izteikts estētisms. Viņi ir mūziķi, gleznotāji, interjera dizaineri, aktieri, reklāmas speciālisti, jaunu produktu radītāji. | 1 min |  |
| **13.** | **Sociālais tips**  *Sociālais personības tips:* labprāt strādā ar cilvēkiem, lai informētu, konsultētu, palīdzētu, izglītotu, rūpētos; raksturīgas labas saskarsmes iemaņas, bet nereti trūkt zinātniska un/vai tehniska darba iemaņu, priekšroku dod darbam ar cilvēkiem, nevis ar datiem, lietām vai idejām.  *Sociālā vide:* darbs saistīts ar atbalsta sniegšanu, sociālās labklājības vairošanu, citu cilvēku attīstīšanu un izglītošanu. | **Teksts:** Sociālais tips. Šī tipa pārstāvji vēlas palīdzēt citiem, sniegt informāciju un zināšanas. Viņiem ir labi attīstītas starppersoniskās prasmes. Raksturīgās īpašības: orientācija uz sadarbību, empātiskums un pacietīgums. Šī tipa pārstāvju profesijas ir skolotājs, psihologs, sociālais darbinieks. | 1 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **14.** | **Uzņēmīgais tips**  *Uzņēmīgais personības tips:* pašpaļāvīgi, ekstraverti cilvēki, kuri labprāt uzņemas risku, pārliecina, vada un ietekmē cilvēkus, nodarbojas paši ar savu biznesu, sasniedz ievērojamu sociālo stāvokli; viņi dod priekšroku vadīt citus, nevis būt vadītiem; bieži pietrūkst zinātniskā darba iemaņu.  *Uzņēmību rosinoša vide:* orientācija uz sasniegumiem, konkurence; darbā nepieciešams vadīt un pārliecināt cilvēkus rīkoties, lai sasniegtu organizācijas, finanšu vai ekonomiskos mērķus. | **Teksts:** Uzņēmīgais tips. Šī tipa cilvēkiem patīk sadarboties ar citiem, darbam jābūt orientētam uz peļņu. Viņiem ir līderu spējas un komunikācijas prasmes. Raksturīgās īpašības: enerģiskums, runīgums, pašpaļāvība. Šī tipa cilvēku nodarbošanās ir tirdzniecības pārstāvji, vadītāji, uzņēmēji, projektu vadītāji. | 1 min |  |
| **15.** | **Konvencionālais tips**  *Konvencionālais personības tips:* patīk pedantisks, precīzs, detalizēts un sistemātisks darbs ar skaitļiem, datiem un informāciju nevis ar cilvēkiem, idejām vai lietām; neiebilst pret instrukciju saņemšanu no citiem cilvēkiem; dod priekšroku būt uzraudzītiem, nevis pašiem pieņemt lēmumus; bieži trūkst māksliniecisko spēju.  *Konvencionālā vide:* raksturīga darba organizācija un plānošana, darbs parasti tiek veikts birojā, ir saistīts ar datiem, pārskatiem, dokumentiem un prasa kārtību; visas darbības ir prognozējamas un atbilst pieņemtajai kārtībai. | **Teksts:** Konvencionālais tips. Šī tipa cilvēki dod priekšroku darbam ar informāciju, tās sakārtošanai, strukturizēšanai. Viņiem ir biroja darba un grāmatvedības prasmes. Viņus raksturo organizētība, praktiskums un pakļāvīgums. Strādā par grāmatvežiem, kasieriem, banku darbiniekiem, sekretāriem, bibliotekāriem.  Vai jums izdevās atpazīt bērna dominējošos personības tipus?  Atcerieties, ka tie izpaužas ikdienas aktivitātēs. Esiet vērīgi. Šī tipoloģija var palīdzēt saprast arī to, kāpēc bērnam nepadodas vai nepatīk aktivitātes, kuras ir pretrunā ar viņa interesēm un personības iezīmēm. | 1 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **16.** | **Darba tirgū pieprasītās prasmes**   |  |  |  | | --- | --- | --- | | **Vispārējās prasmes** | **Uzņēmējdarbības prasmes** | **Karjeras vadības prasmes** | | Laika plānošana  Komandas darba prasmes  Prezentēšanas prasmes  Prasmes mācīties  IT prasmes  Lēmumu pieņemšana  Problēmu risināšana  Kritiskā domāšana  Svešvalodu zināšanas  Komunikācijas prasmes | Vadīšanas prasmes  Spēja pārliecināt, ietekmēt un «pārdot» savu ideju  Plānošanas un koordinēšanas prasmes  Spējas strādāt mainīgos apstākļos  Radošums  Spējas strādāt stresa apstākļos  Vēlme uzņemties risku  Prasmes veidot kontaktus un sadarboties | Sevis izpratne (prasme apzināties un izvērtēt savas intereses, spējas, vērtības, u.c.)  Karjeras iespēju pētīšanas un radīšanas prasmes (darbs ar informatīvajiem resursiem, spēju un iespēju atbilstības izvērtēšana, nepieciešamā atbalsta atrašana)  Karjeras plānošanas prasmes (iespējamā rīcības plāna izveidošana)  Lēmuma pieņemšanas prasmes  Spēja tikt galā ar nenoteiktību (risināt konkrētā brīža problēmas, radoši domāt, izglītoties visa mūža garumā) | | **Teksts:** Svarīgi pārrunāt ar bērnu to, ka viņš jau šobrīd veido un attīsta prasmes, kuras būs vajadzīgas nākotnē, darba tirgū.  Lai labāk izprastu prasmju attīstīšanas nozīmīgumu, aplūkosim, kādas ir pašreiz darba tirgū pieprasītās darbinieku prasmes. Darbiniekam nepieciešamas specifiskas tieši konkrētajai profesijai nepieciešamas prasmes (piem., programmētājam – programmēt). Taču visās profesijās nepieciešamas arī vispārējās prasmes, tādas kā problēmu risināšanas, saskarsmes prasmes, laika plānošana.  Svarīgi jau mācību laikā attīstīt šīs prasmes. Tas nodrošinās ātrāku un veiksmīgāku iekļaušanos darba tirgū.  Tabulā parādītas vispārējās prasmes, kuras nepieciešamas visās profesijās. Uzņēmējdarbības prasmes noderēs ne tikai, lai kļūtu par uzņēmēju. Šīs prasmes palīdzēs gan darba meklēšanā, gan ikdienas darbā. Karjeras vadības prasmes jāattīsta, lai visas dzīves garumā jūs varētu mērķtiecīgi vadīt savu personīgo, profesionālo un savas izglītības izaugsmi. | 3 min |  |
| **17.** | **Aktivitātes, kuras veicina  darba tirgū nepieciešamo prasmju attīstību**   * **Piedalīšanās interešu pulciņos, organizācijās, skolēnu apvienībās un klubos.** * **Piedalīšanās mācību priekšmetu olimpiādēs vai sporta sacensībās.** * **Papildu apmācība un prasmju attīstības kursi.** * **Ikdienas pienākumi ģimenē.** * **Brīvdienu ceļojumi** | **Teksts:** Savas prasmes jaunietis var attīstīt gan skolā, gan ārpus skolas. Šeit minēti tikai daži piemēri, kā attīstīt darba tirgū nepieciešamās prasmes. | 3 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
|  | * **Dažādu analītisku materiālu sagatavošana, kam nepieciešama informācijas vākšana un atlase, kā arī secinājumu izdarīšana.** * **Runu un prezentāciju sagatavošana.** * **Piedalīšanās grupas darbā.** * **Mūsdienu informācijas tehnoloģiju – interneta, multimediju – izmantošana.** |  |  |  |
| **18.** | **Kā atbalstīt savu bērnu**   * **Stiprinot viņa/s izpratni pašam par sevi** * **Sniedzot atgriezenisko saiti** * **Attīstot viņa/s zināšanas par darbu** * **Palīdzot viņam/i orientēties uz prasmēm** * **Uzticot ikdienas pienākumus un palīdzot attīstīt “strādāšanas” prasmes** * **Atpazīstot un atbalstot aktivitātes, kurās bērns uzrāda labus rezultātus** * **Iedrošinot spert nākamo soli** | **Teksts:** Jo bērnam ir lielāka skaidrība pašam par sevi — savām interesēm, prasmēm, darba vērtībām un personības īpašībām, jo lielāka ir iespēja, ka viņš izvēlēsies darbu, kas viņam vislabāk der. Mudiniet bērnu vairāk iepazīt sevi, savas intereses, brīvā laika pavadīšanas veidus, prasmes un vērtības. Sniedziet viņam atgriezenisko saiti, norādot uz viņa stiprajām pusēm un jomām, kas jāattīsta.  Mudiniet viņu izmēģināt visdažādākās aktivitātes, lai viņam kļūtu skaidrāks, kas viņu interesē un kas padodas, un arī tas, kas viņam nepatīk. Bērnam, izmēģinot kaut ko jaunu un nepazīstamu, iespējams, būs nepieciešams jūsu uzmundrinājums un atbalsts.  Attīstiet viņu zināšanas par darbu. Jaunu cilvēku zināšanas par darbu bieži ir diezgan ierobežotas, — ne tikai par dažādiem darbiem, kādi pastāv darba tirgū, bet arī par to, kā viņu mācības skolā ir saistītas ar darbu. Palīdziet savam bērnam saprast, ko mūsdienās nozīmē darbs un kā tas ir saistīts ar viņa mācībām skolā.  Palīdziet bērniem orientēties uz prasmēm. Mūsdienu konkurējošajā globālajā darba tirgū vissvarīgākās ir darbam nepieciešamās prasmes. Cilvēkus nolīgst darbā un viņiem maksā par to, ka viņi demonstrē savas prasmes. Uzticot bērnam ikdienas pienākumus, jūs palīdzat viņam attīstīt “strādāšanas” prasmes.  Vecākiem jāmudina bērnus apgūt jaunas prasmes, jāiedrošina spert nākamos soļus karjeras plānošanā. | 3 min |  |

|  |  |  |  |  |
| --- | --- | --- | --- | --- |
| **Slaida Nr.** | **Slaids saturs**  **(**pilns slaida teksts, vai attēla īss apraksts) | **Teksts**  *(stāstījums/komentāri/ieteikumi slaida demonstrēšanai)* | **Laiks** | **Izmantojamie materiāli,**  **uzdevumi, pielikumi** |
| **19.** | **Uzmanīgi padomājiet un pabeidziet teikumus**  **1. Mana bērna galvenās intereses ir ...**  **2. Mans bērns ir intelektuāli spēcīgāks šādās jomās ....**  **3. Manam bērnam ir ... dotības**  **4. Mans bērns spēj veikt šādus uzdevumus ...**  **5. Mana bērna spilgtākās rakstura īpašības ir ...**  **6. Mana bērna vājās puses ir ...** | **Teksts:** Nobeigumā vēlos jums uzdotuzdevumu, kurā varat izvērtēt savas pašreizējās zināšanas par savu bērnu.  **Metode:** *Individuāls darbs*  **Instrukcija:** Uzmanīgi padomājiet un pabeidziet teikumus (*uzdevuma nolasa teikumus*).  Kādam no jums būs viegli pabeigt katru no teikumiem. Savukārt citiem būs grūti atbildēt uz dažiem jautājumiem. Iespējams, arī jūsu bērnam ir neskaidra tieši šī joma. Centieties pievērst tai īpašu uzmanību.  Varat mājās kopā ar savu bērnu pārrunāt uzdevumā gūtās atziņas, uzklausiet viņa viedokli. Vienojieties par to, ko darīt tālāk, lai attīstītu bērna intereses un dotības. Mēģiniet atrast viedus, kā kompensēt vājās puses. | 10 min | Pielikums Nr.1  „Mans bērns” |
| **20.** | **Kopsavilkums** | Nodarbību cikla beigās tiek veiktas pārrunas ar klasi:   * Ko jūs šodien jaunu guvāt? * Jūsu secinājumi un atziņas**!** | 2 min |  |